作者：刘克庄
词牌/韵律：沁园春

paragraphs: 历事三朝，觐而执圭，祭而裸璋。
更宫莲引入，视淮南草，御屏录了，露会稽章。
贪膜外荣，遗身后臭，晔也平生漫传香。
颜发改，独丹基无恙，事在休忙。
曹丘生莫游扬。
这瞎汉还曾自配量。
已化为胡蝶，穿花栩栩，懒陪鹓鹭，佩玉锵锵。
机蹉面前，钟闻饭后，我上堂时众下堂。
从前错，欲区区手援，天下黔苍。